b"\n_START_ARTICLE_\nKvadrirema\n_START_PARAGRAPH_\nKvadrirem\xc3\xa0 (lot. quattuor 'keturi' + lot. remus 'irklas') \xc2\xa0\xe2\x80\x93 Senov\xc4\x97s Romos karo laivas su keturiomis irkl\xc5\xb3 eil\xc4\x97mis. Irkl\xc5\xb3 ilgis siek\xc4\x97 15\xc2\xa0m._NEWLINE_Pasak rom\xc4\x97n\xc5\xb3 istoriko Plinijaus Vyresniojo, \xc5\xa1i\xc5\xb3 laiv\xc5\xb3 suk\xc5\xabrim\xc4\x85 Aristotelis priskyr\xc4\x97 kartaginie\xc4\x8diams. Nors tiksli j\xc5\xb3 atsiradimo data ne\xc5\xbeinoma, manoma, kad jie pirm\xc4\x85 kart\xc4\x85 pasirod\xc4\x97 IV a. pr. m. e. antroje pus\xc4\x97je. Patvirtinti \xc5\xa1altiniai nurodo, kad pirm\xc4\x85 kart\xc4\x85 kvadriremas panaudojo Aleksandras III Makedonietis Tyro apgultyje 332 m. pr. m. e. Keleriais metais v\xc4\x97liau jos minimos ir i\xc5\xa1likusiuose At\xc4\x97n\xc5\xb3 j\xc5\xabrlapiuose. Po Aleksandro Makedonie\xc4\x8dio mirties (323 m. pr. m. e.) kvadriremos tapo itin populiarios. \xc5\xbdymus jo karvedys Antigonas I Vienaakis savo laivyne tur\xc4\x97jo 240 laiv\xc5\xb3, i\xc5\xa1 kuri\xc5\xb3 90 buvo varomi ketureiliais irklais. Kvadrirema buvo pagrindinis karo laivas Rodo laivyne, kontroliavusiame rytin\xc4\x99 Vidur\xc5\xbeemio j\xc5\xabros dal\xc4\xaf. Milaco (lot. Mylae) m\xc5\xab\xc5\xa1yje 36 m. pr. m. e._NEWLINE_Romos karvedys Sekstas Pomp\xc4\x97jus daugiausiai naudojo \xc5\xa1io tipo laivus. Laiv\xc5\xb3 statyklose kvadriremos buvo masi\xc5\xa1kai statomos per dideles karines kampanijas: P\xc5\xabn\xc5\xb3, Sirijos, Makedonijos karuose (III\xe2\x80\x93II a. pr. m. e.)"